Korsakovas

Korsakovas () – miestas Rusijoje, Sachalino srityje, Sachalino salos pietuose, prie Anivos įlankos, 42 km į pietus nuo Južno Sachalinsko. Rajono centras. Geležinkelis ir plentas į Južno Sachalinską, Anivą. Didžiausias Sachalino salyno uostas; žvejybos bazė. Iš Korsakovo uosto veikia keltas į Kurilų salas. Statybinių medžiagų, agaro, kartono taros gamyba, siuvimo, gamtinių dujų pramonė.

 Istorija 

1853 m. admirolo Genadijaus Nevelskojaus ekspedicija įkūrė Muravjovo postą (Муравьёвский пост), 1854 m., per Krymo karą, postas evakuotas. 1869 m. įkurtas Korsakovo postas (Корсаковский пост) – pavadintas Rytų Sibiro generalgubernatoriaus Michailo Korsakovo garbei. 1905–1945 m. postas priklausė Japonijai, vadintas Otomariu (). Rusijai teritoriją atgavus, 1946 m. gyvenvietei suteiktas miesto statusas ir Korsakovo pavadinimas.

 Šaltiniai 

Kategorija:Sachalino srities miestai